1494/1946 Ú. l. I
Vyhláška ministra zahraničných vecí, ktorou sa uverejňuje rokovací poriadok československo-maďarskej Smiešanej komisie.

1494.
Vyhláška
ministra zahraničných vecí
zo dňa 11. júna 1946,
ktorou sa uverejňuje rokovací poriadok československo-maďarskej Smiešanej komisie.
Dňa 3. júna 1946 bol v Budapešti podpísaný rokovací poriadok československo-maďarskej Smiešanej komisie, utvorenej na základe Dohody medzi Československom a Maďarskom o výmene obyvateľstva, podpísanej v Budapešti dňa 27. februára 1946.

Podl'a § 39 rokovacieho poriadku nadobudol tento účinnosti dňom podpisu.
Rokovací poriadok sa uverejňuje v slovenskom a maďarskom pôvodnom znení.

Štátny tajomník v ministerstve zahraničných vecí:
Dr. VI. Clementis v. r.


Rokovací poriadok
československo-maďarskej Smiešanej komisie, utvorenej na základe Dohody medzi Československom a Maďarskom o výmene obyvateľstva, podpísanej v Budapešti dňa 27. februára 1946.
I. časť.
Všeobecné ustanovenia.
§ 1.
Organizácia Smiešanej komisie.
(1) Československo-maďarská Smiešaná komisia pre výmenu obyvateľstva (v ďalšom: Smiešaná komisia) je orgánom utvoreným československou a maďarskou vládou na základe Dohody medzi Československom a Maďarskom o výmene obyvatelstva, podpísanej v Budapešti dňa 27. februára 1946.
(2) Smiešaná komisia sa utvorila a účinkuje na základe tejto Dohody, Dodatku k nej, Protokolu o prvej etape rokovaní o vyriešenie otázky maďarského obyvateľstva v Československu a slovenského a českého obyvateľstva v Maďarsku, ako aj na základe výmeny listov medzi štátnym tajomníkom v československom ministerstve zahraničných vecí a medzi maďarským ministrom zahraničných vecí pri príležitosti podpísania Dohody a na základe Protokolu, spísaného pri výmene ratifikačných listín v Prahe dňa 15. mája 1946.
§ 2.
(1) Smiešanú komisiu tvoria dve složky, československou vládou menovaná dvojčlenná československá složka a maďarskou vládou menovaná maďarská dvojčlenná složka. Jeden z členov je československou, poťažne maďarskou vládou určený za predsedu príslušnej složky.
(2) Ak niektorý z členov Smiešanej komisie je hatený vo vykonávaní svojej funkcie, nastupuje na jeho miesto a jeho úkoly vykonáva príslušnou vládou menovaný náhradník, ktorého k tomu určí predseda príslušnej složky; ak predseda složky je hatený, nastupuje na jeho miesto a jeho úkoly vykonáva jej druhý riadny člen.
§ 3.
K rokovaniam o sporných otázkach (§ 30) bude Smiešaná komisia doplnená predsedom, ktorý bude spoločnou dohodou smluvných strán vybraný z príslušníkov jednoho zo Spojenych národov (čl. XI. ods. 2. Dohody).
§ 4.
Sídlo a sekretariát.
(1) Sídlom maďarskej složky je Budapešť, jej sekretariát je pri Maďarskom vládnom presídľovacom komisariáte.
(2) Sídlom maďarskej složky je Budapešť; jej sekretariát je pri maďarskom ministerstve zahraničných vecí.
(3) Jednotlivé složky môžu si za svoje dočasné sídlo určiť aj iné mesto — a to aj na území druhého štátu — a zriadiť tam svoj sekretariát.
(4) Každá složka môže mať u druhej složky stáleho zástupcu na uľahčenie vzájomného styku.
(5) Zástupcovi každej složky (4. odst.) patrí aj právo intervenovať u úradov toho štátu, u složky ktorého účinkuje, a to v zaujme osôb, pre ktoré je jeho složka príslušná podľa §§ 17, ods. 3. a 18. (výmena listov).
§ 5.
Pôsobnosť.
Do pôsobnosti Smiešanej komisie patrí:
I. a) určiť podrobnosti o práve presťahovalcov vziať si so sebou hnuteľnosti a o prevode ich majetkových práv (čl. VI. Dohody);
b) určiť smernice o technickom prevádzaní výmeny obyvateľstva a o spôsobe jeho financovania (čl. IX. Dohody);
c) upraviť otázky všeobecného rázu, vyplývajúce z ustanovenia čl. VII. Dohody, najmä určiť všeobecné smernice pre ustaľovanie náhrady za nehnuteľnosti presťahovalcov;
II. a) rozhodovať o námietkach maďarskej vlády podľa čl. I. Dohody;
b) rozhodovať o otázkach vzniklých pri prevádzaní čl. VII. Dohody, pokiaľ nie sú už zahrnuté pod I. c) tohoto paragrafu;
c) rozhodovať o otázkach, týkajúcich sa celkovej náhrady za hnuteľnosti osôb, ktoré opustily územie Československej republiky po znovuzriadení československej správy až do dňa podpisu Dohody;
d) rozhodovať o všetkých iných otázkach, ktoré sú jej Dohodou prikázané, ako aj o otázkach týkajúcich sa prevádzania a výkladu Dohody, ktoré jej budú predložené jednou zo smluvných strán.
§ 6.
Zasadnutia, predsedníctvo, zapisovatelia.
(1) Smiešaná komisia rokuje a usnáša sa vo veciach, patriacich do jej pôsobnosti, na spoločnom zasadnutí.
(2) Na spoločných zasadnutiach predsedá, okrem zasadnutí v prípadoch uvedených v čl. XI., ods. 2. Dohody, predseda složky toho štátu, na území ktorého sa zasadnutie koná. Ak sa na území toho istého štátu koná viac zasadnutí za sebou, môžu sa predsedovia oboch složiek dohodnúť i na inej úprave predsedníctva.
(3) Na zasadnutiach Smiešanej komisie použijú obidve složky svojich zapisovateľov.
(4) Podľa potreby môžu byť použití aj tlmočníci, znalci a iný pomocný personál.
§ 7.
Mimo spoločných zasadnutí stýkajú sa obe složky Smiešanej komisie prostredníctvom svojich predsedov, resp. svojich sekretariátov alebo prostredníctvom svojich zástupcov u druhej složky (§ 4, ods. 4).
§ 8.
Úradná reč, pečiatky.
(1) Úradnou rečou Smiešanej komisie je jazyk slovenský alebo český a jazyk maďarský. V odôvodnených prípadoch možno použiť aj francúzskeho jazyka.
(2) V pokračovaní pred Smiešanou komisiou doplnenou podľa § 30, je okrem uvedených rečí úradnou rečou aj jazyk, ktorý určí zvolený predseda.
(3) Úradnou pečiatkou Smiešanej komisie je okrúhla pečiatka o priemere 4 cm, rozdelená uprostred čiarou na dve časti, v jednom poli s nápisom „Československo-maďarská Smiešaná komisia pre výměnu obyvatelstva“, v druhom poli s nápisom „A lakósságcsere tárgyában létesült magyar-csehszlovák Vegyesbizottság“.
(4) Smiešaná komisia má dve pečiatky, z ktorých jednu opatruje československá složka, druhú maďarská složka.
§ 9.
Zástupcovia vlád.
(1) Smluvné strany môžu byť v každom štádiu pokračovania pred Smiešanou komisiou zastúpené zástupcom vlády.
(2) Predsedovia príslušných složiek upovedomia zástupcu svojej vlády o mieste a čase každého zasadnutia Smiešanej komisie; taktiež mu dodajú v opise spisy a prílohy, ktoré sa vzťahujú na prejednávané otázky.
(3) V každom štádiu pokračovania má zástupca vlády právo ujať sa slova za tým účelom, aby náležite objasnil stanovisko svojej vlády.
(4) Smiešaná komisia môže rokovať a rozhodovať aj v neprítomnosti náležite upovedomeného zástupcu vlády.
§ 10.
Poradie zasadnutí, program.
(1) Smiešaná komisia zasadá striedavo v Bratislave a v Budapešti. Predsedovia oboch složiek môžu sa po vzájomnej dohode odchýliť od uvedeného poriadku zasadnutí a môžu zasadnutie určiť aj na iné miesto.
(2) Prvé meritorné zasadnutie Smiešanej Komisie sa koná v Budapešti.
§ 11.
(1) Smiešaná komisia na svojom prvom zasadnutí — po ustálení svojho rokovacieho poriadku — určí program (denný poriadok) nasledujúceho zasadnutia s ohľadom na naliehavosť otázok, patriacich do jej pôsobnosti, ktoré sa majú rozhodnúť. Pri posúdení naliehavosti bude mať Smiešaná komisia na zreteli čím skoršie vykonanie Dohody.
(2) Ak by sa nedosiahlo dohody pri určení poradia otázok, určí sa poradie tak, aby sa striedavo rokovalo o jednej otázke navrhovanej československou složkou a o jednej otázke navrhovanej maďarskou složkou.
§ 12.
(1) Miesto, čas a program ďalších zasadnutí Smiešanej komisie určia vo vzájomnej dohode predsedovia oboch složiek. Každé zasadnutie trvá najviac jeden mesiac a nasledujúce zasadnutie treba otvoriť na území druhej strany do 15 dní od zakľúčenia predošlého zasadnutia.
(2) Ak predseda niektorej složky je tej mienky, že je potrebné, aby pre mimoriadne príčiny Smiešaná komisia zasadala neodkladne pred určeným termínom, podá príslušný návrh predsedovi druhej složky s označením času, miesta a predmetu rokovania. Predseda složky, ktorý má predsedať nasledujúcemu zasadnutiu Smiešanej komisie, svolá najneskoršie do 8 dní od doručenia návrhu mimoriadne zasadnutie Smiešanej komisie po dohode s predsedou druhej složky.
(3) Ak je predseda jednej složky počas trvania zasadnutia tej mienky, že mimoriadne okolnosti vyžadujú rozhodnutie o niektorej otázke, predloží príslušný návrh s označením predmetu predsedovi druhej složky. Predseda konaného zasadnutia, dá takýto návrh na program najbližšieho rokovania konaného zasadnutia.
II. časť.
Pokračovanie v prípadoch uvedených v § 5, bod I.
§ 13.
Započatie pokračovania.
(1) Pokračovanie vo veciach, ktoré patria do pôsobnosti Smiešanej komisie podľa § 5, bod I. sa započne na písomný návrh niektorej složky. V tomto návrhu príslušná složka uvedie a odôvodní svoje stanovisko vo veci, ktorá sa má prerokovať.
(2) Predseda navrhujúcej složky zašle návrh druhej složke, ktorá najneskoršie do 15 dní zašle písomnú odpoveď s udaním a odôvodnením svojho stanoviska.
§ 14.
Po výmene listín upravenej v predchádzajúcom paragrafe postarajú sa bezodkladne predsedovia složiek, aby boly k dispozícii dáta potrebné na rokovanie o veci, spisový materiál, znalcovia, alebo vôbec dôkazy.
§ 15.
(1) Na náležitú prípravu rokovania zašlú si predsedovia oboch složiek bezodkladne odpisy návrhov vyjádrení, dôkazov a vôbec celého písomného materiálu, ktorý sa vzťahuje na príslušnú otázku.
(2) Členovia Smiešanej komisie môžu na jej zasadnutiach predkladať návrhy, predniesť vyjadrenia a osvedčenia, učiniť iné prednesy, ďalej použiť písomného materiálu, prípadne aj iných dôkazov aj vtedy keď ich obsah nebol oznámený pred zasadnutím spôsobom uvedeným v predchádzajúcom odseku. V tomto prípade môže predseda zasadnutia na žiadosť jednotlivých členov Smiešanej komisie, poťažne na žiadosť niektorého zástupcu vlády určiť primeranú lehotu na vyjadrenie o učinených prednesoch. Na žiadosť niektorého člena môže Smiešaná komisia odkázať prerokovanie veci na najbližšie zasadnutie.
(3) O návrhu, o ktorom sa rokuje, treba podľa možnosti vyniesť rozhodnutie na konanom zasadnutí, alebo treba rokovanie podľa § 29 Rokovacieho poriadku prerušiť. Ak sa to na práve konanom zasadnutí nestane, má Smiešaná komisia vo veci rozhodnúť, alebo má rokovanie o veci prerušiť podľa § 29 Rokovacieho poriadku na nasledujúcom zasadnutí.
§ 16.
V ostatnom platia obdobne ustanovenia III. časti tohto rokovacieho poriadku.
III. časť.
Pokračovanie v prípadoch uvedených v § 5, bod II.
§ 17.
Započatie pokračovania.
(1) Otázky, ktoré patria do pôsobnosti Smiešanej komisie podľa § 5, bod II. predkladajú smluvné strany Smiešanej komisii prostredníctvom svojej složky.
(2) Osoby, ktorých sa Dohoda týka, môžu sa na Smiešaná komisiu obrátiť výlučne prostredníctvom svojich príslušných složiek. Pre osoby slovenskej a českej národnosti (čl. I. Dohody) je príslušná československá složka Smiešanej komisie, pre osoby maďarskej národnosti (čl. V., VIII. a XII. Dohody a výmena listov) je príslušná maďarská složka Smiešanej komisie.
§ 18.
V predošlom § uvedené osoby môžu sa obrátiť na príslušnú složku Smiešanej komisie ústne alebo písomne. Ak sa tieto osoby nenachádzajú na území toho štátu, kde má príslušná složka svoje sídlo, môžu tak učiniť prostredníctvom zástupcu príslušnej složky, ktorý pôsobí na území štátu, kde sa nachádzajú.
§ 19.
Podania.
Podania a iné písomnosti určené pre Smiešaná komisiu — okrem podaní osôb uvedených v § 17 — treba predložiť sekretariátom oboch složiek a to po jednej pôvodine a po troch odpisoch. Ak ide o rozsiahlejšie prílohy, môžu predsedovia složiek povoliť výnimku pri predkladaní odpisov, prípadne môžu určiť, že sa odpisy príloh majú predložiť len vo výťahu.
§ 20.
Skúmanie pôsobnosti.
(1) Sporné veci, predložené jednotlivými složkami prednesie predseda príslušnej složky pred Smiešaná komisiu za tým účelom, aby Smiešaná komisia rozhodla, či vec patrí do jej pôsobnosti. Ak Smiešaná komisia zistí, že je príslušná o veci rokovať, postarajú sa predsedovia složiek o meritorné prerokovanie veci, majúc na zreteli jej naliehavosť.
(2) Ak by sa nedosiahlo dohody o pôsobnosti Smiešanej komisie, platia ustanovenia § 30 o doplnení Smiešanej komisie.
§ 21.
Doručovanie.
Doručovanie písomností úradom vykonáva tá složka Smiešanej komisie, na štátnom území ktorej treba vykonať doručenie. Doručovanie sa koná doporučeným listom alebo iným vhodným spôsobom. Poštovný podací lístok, alebo iný doklad o doručení uschová sekretariát tej složky, ktorá doručenie obstarala. Ich odpis overený týmto sekretariátom sa pripojuje ku spisom druhej složky.
(2) Pre doručovanie súkromníkom platí § 17, ods. (2) a § 18.
§ 22.
Úradné tajomstvo.
(1) Zasadnutia Smiešanej komisie sú neverejné.
(2) Členovia Smiešanej komisie, zástupcovia vlád, ako aj znalci a pomocný personál, ktorí sa zúčastnia na rokovaní a práci Smiešanej komisie, povinní sú zachovať úradné tajomstvo.
§ 23.
Rokovanie.
(1) Rokovanie sa začína prednesom člena Smiešanej komisie.
(2) Po tomto môžu predniesť svoje vyjadrenia zástupcovia vlád.
(3) Napokon nasleduje dokazovanie, pokiaľ ho Smiešaná komisia považuje za potrebné.
§ 24.
Znalci, znalecké komisie.
(1) Smiešaná komisia môže ku svojim prácam pribrať znalcov a odborníkov, určených k tomu složkami oboch štátov.
(2) Znalci a odborníci predkladajú svoje dobrozdania predsedom oboch složiek v jakyku slovenskom alebo českom a v jazyku maďarskom.
§ 25.
(1) Smiešaná komisia môže zriadiť k príprave jednotlivých úkolov, patriacich do jej pôsobnosti a k prevádzaniu jednotlivých častí Dohody osobitné znalecké komisie, složené z rovnakého počtu členov, určených složkami oboch štátov. Tak urýchlene budú zriadené najmä tieto znalecké komisie: dopravná, finančná a hospodárska. — Smiešaná komisia môže do jednotlivých znaleckých komisií vyslať aj svojich členov.
(2) Úlohou znaleckých komisií je najmä predkladanie návrhov na rozhodnutie jednak vo veciach uložených im Smiešanou komisiou, jednak v otázkach, ktoré sami navrhujú.
(3) Znalecké komisie podávajú pravidelné zprávy o svojej činnosti a o výsledkoch svojich prác predsedom oboch složiek Smiešanej komisie, v jazyku slovenskom alebo českom a v jazyku maďarskom. O predložených zprávach znaleckých komisií a o ich návrhoch usnáša sa Smiešaná komisia.
§ 26.
Dokazovanie.
(1) Smiešaná komisia voľne posudzuje skutočnosti a dôkazy, ktoré sa týkajú prejednávanej veci, podľa svojho najlepšieho vedomia a svedomia. Smiešaná komisia nie je pri dokazovaní viazaná na jednotlivé návrhy a môže v záujme svedomitého objasnenia veci zariadiť aj z úradnej moci dôkazy, vysvetlenia a obracať sa na súdy a úřady.
(2) Potrebné dožiadania obstaráva předseda složky toho státu, na území ktorého má dožiadaný úrad alebo súd svoje sídlo.
§ 27.
(1) Smiešaná komisia (znalecká komisia) môže vykonať aj miestnu ohliadku a v prípadoch, ktoré vyžadujú osobitné odborné vedomosti, môže vypočuť aj znalcov. V prípade uvedenom v § 12, ods. (3) povinný je predseda konaného zasadnutia na návrh jednej složky nariadiť miestnu ohliadku. Vykonaním miestnej ohliadky, môžu složky poveriť aj presídľovacie orgány. Nariadenie a vykonanie miestnej ohliadky nesmie prekážať ďalšiemu rokovaniu Smiešanej komisie.
(2) Znalcov určí Smiešaná komisia. Ak by sa pri určovaní znalcov nedosiahlo dohody, určí každá složka po jednom znalcovi, ktorá predložia spoločne znalecký posudok.
(3) Znalci predkladajú znalecké posudky predsedom oboch složiek v slovenskej alebo českej reči a v reči maďarskej a to po 3 vyhotoveniach.
§ 28.
Porady a hlasovanie.
(1) Smiešaná komisia sa usnáša jednohlasne v neverejnom zasadnutí hlasovaním podľa mien.
(2) O priebehu rokovania a o hlasovaní treba spísať zápisnicu.
§ 29.
Prerušenie rokovania.
(1) Ak by Smiešaná komisia pri rozhodovaní nedosiahla jednohlasnosti, predseda preruší rokovanie o predmetnej otázke. Obe složky podajú o tom neodkladné zprávu svojim vládam.
(2) Prerušené pokračovanie treba na žiadosť ktorejkol'vek složky znova otvoriť do 8 dní od doručenia žiadosti.
(3) Ak sa na novootvorenom zasadnutí zistí, že sa smluvné strany o spornej otázke nedohodly, a ak sa o nej nedosiahne jednohlasnosti ani na tomto zasadnutí Smiešanej komisie, odkáže ju předseda na prerokovanie v Smiešanej komisi doplnenej podľa čl. XI., odst. 2 Dohody.
§ 30.
Doplnenie Smiešanej komisie.
(1) O spornej otázke predložia predsedovia oboch složiek do 8 dní od rozhodnutia podľa § 29, ods. 3, písomné memorandá predsedovi Smiešanej komisie, doplnenej podľa čl. XI., odst. 2, Dohody a dajú mu k dispozícii overené zápisnice s príslušným písomným materiálom, a to v reči, ktorú určí predseda. Pamätné spisy a preklady overia predsedovia složiek.
(2) Predseda určí miesto a čas zasadnutia, o čom upovedomí predsedov oboch složiek, aby učinili potrebné opatrenia.
(3) Na zasadnutí doplnenej Smiešanej komisie sa sporná otázka znovu prejednáva a obe složky sa vynasnažia, aby sa docielilo dohody. Ak sa dohody nedosiahne, rozhodne doplnená Smiešaná komisia tajným hlasovaním väčšinou hlasov.
(4) O rokovaniach doplnenej Smiešanej komisie platia inak ustanovenia tohto rokovacieho poriadku.
§ 31.
Zápisnice o rokovaní.
(1) O rokovaní treba spísať v reči slovenskej alebo českej a maďarskej zápisnicu, ktorá má obsahovať mená osôb, zúčastnených na rokovaní, miesto a čas rokovania a označenie veci, o ktorej sa rokovalo.
(2) Ak složky dospejú k shodnému stanovisku, treba v zápisnici uviesť iba výsledok.
(3) Ak sa složky nedohodnú, treba v zápisnici uviesť osobitné avšak súhrnné stanovisko každej složky, prípadne jednotlivých členov.
(4) V zápisnici treba stručne uviesť stanovisko zástupcov vlád a mienku znalcov, ak tieto nie sú pripojené ku spisom.
(5) Prednesy a stanoviská jednotlivých složiek, od ktorých sa behom rokovania odstúpilo, alebo ktoré nemajú vplyv na výsledok rokovania, netreba uvádzať v zápisnici. Ak chce niektorý člen dať pojať do zápisnici svoj obsiahlejší prednes, môže ho písomne pripojiť k zápisnici.
(6) Prednesy pred prikročením k rokovaniu treba uviesť iba odkazom na písomné podanie.
(7) Zápisnice vyhotovené najneskoršie do troch dní po rokovaní podpíšu predsedovia složiek a zapisovatelia.
§ 32.
Konečné rozhodnutia.
(1) Smiešaná komisia rozhoduje rozhodnutím (konečným rozhodnutím) alebo usnesením.
(2) Rozhodnutím (konečným rozhodnutím), Smiešaná komisia určuje všeobecné pravidlá pre úpravu vecí odkázaných Dohodou do jej pôsobnosti, alebo výklad Dohody Y otázkach zásadnej povahy [článok X, odsek (3) Dohody], v iných prípadoch, najmä ak ide o formálne opatrenia, inštrukcie alebo pokyny v smysle vynesených rozhodnutí, o rozhodovanie elebo schvaľovanie opatrení v jednotlivých veciach, o vystavovanie potvrdení alebo osvedčení a podobne, rozhoduje Smiešaná komisia usnesením.
O účinnosti usnesenia platí obdobne rozhodnutie č. 17.
(3) Rozhodnutia a usnesenia Smiešanej komisie majú obsahovať:
a) miesto a deň, keď rozhodnutie alebo usnesenie bolo vynesené,
b) označenie predmetu rozhodnutia alebo usnesenia,
c) výrok,
d) podľa potreby odôvodnenie.
(4) Usnesenie možno vo forme uvedenej v predošlom odseku pojať aj len do zápisnice. Ak sa usnesenie osobitne vyhotoví, musí obsahovať aj ustanovenia o tom, komu má byť oznámené, pripadne, ako má byť uverejnené.
Usnesenie treba opatriť radovým číslom.
(5) Složky si vzájomne vymeňujú po dvoch exemplároch úradných publikačných orgánov obsahujúcich vyhlásené rozhodnutie alebo usnesenie Smiešanej komisie.
§ 33.
(1) Text rozhodnutí alebo usnesení treba určiť na rokovaní Smiešanej komisie.
(2) Po dvoch exemplároch rozhodnutí alebo usnesení vyhotovených v oboch úradných rečiach Smiešanej komisie, podpisu tí členovia Smiešanej komisie, ktorí sa zúčastnili na rokovaní, na ktorom bolo rozhodnutie alebo usnesenie vynesené.
(3) Rozhodnutie (usnesenie) Smiešanej komisie, doplnenej podľa § 30, dá písomne vyhotoviť jej predseda v reči ním určenej, podpíše ho a odovzdá predsedom oboch složiek. Ináč platia ustanovenia predchádzajúceho odseku.
§ 34.
Obe složky Smiešanej komisie uložia po jednej pôvodine konečného rozhodnutia (usnesenia) vo svojej spisovni. Každé rozhodnutie (usnesenie) predložia príslušné složky svojim vládam na vykonanie (čl. XI., ods. 3 Dohody).
§ 35.
Výdavky a odmeny.
(1) Výdavky a odmeny členov Smiešanej komisie a zástupcov vlád znáša vláda, ktorá ich menovala.
(2) Ostatné výdavky Smiešanej komisie, najmä výdavky spojené s dokazovaním, znášajú obe vlády rovnakým dielom.
IV. časť.
Záverečné ustanovenia.
§ 36.
Pôsobnosť Smiešanej komisie prestáva splnením jej úkolov, čo sa má zápisničně zistiť na spoločnom zasadnutí.
§ 37.
Vo výnimočných prípadoch môže sa Smiešaná komisia na základe jednohlasného usnesenia odchýliť od ustanovení tohto rokovacieho poriadku, keď je to odôvodnené závažnými príčinami.
§ 38.
Smiešaná komisia má právo meniť alebo doplniť tento rokovací poriadok so zreteľom na požiadavky praktického života a na skúsenosti, ktoré sa vyskytnú pri prevádzaní Dohody.
§ 39.
(1) Tento rokovací poriadok nadobúda účinnosti dňom podpisu.
(2) Tento rokovací poriadok je spísaný po dvoch pôvodinách v znení slovenskom a maďarskom, z ktorých každé znenie je rovnako autentické.
V Budapešti, dňa 3. júna 1946.
Členovia československej složky:
Dr. Okáli v. r.
Dr. Pohánka v. r.
Členovia maďarskej složky:
Dr. Ruttkay László v. ř.
Dr. Geönczeöl Tibor v. r.